wickkiey/tamil-wikipedia-chunked huggingface dataset:
# சுவெர்ன் ஆக்சிசனேற்றம்

## வினை வழிமுறை

தாழ்வெப்பநிலையில் டைமெத்தில் சல்பாக்சைடு **1a** முறையாக ஒத்ததிர்வு பங்களிப்பாளராக **1b** ஆக்சாலில் குளோரைடன் **2** வினை புரிவது சுவெர்ன் ஆக்சிசனேற்றத்தின் முதல் படி நிலையாகும். முதல் இடைநிலை விளைபொருள் **3** விரைவாக சிதைவடைந்து கார்பன் டை ஆக்சைடு மற்றும் கார்பன் மோனாக்சைடை வெளியிட்டு குளோரோ(டைமெத்தில்) சல்போனியம் குளோரைடு, **4** என்ற சேர்மத்தை உருவாக்குகிறது.  
:  
ஆல்ககாலைச் **5** சேர்த்த பிறகு, குளோரோ(டைமெத்தில்) சல்போனியம் குளோரைடு **4** ஆல்ககாலுடன் வினைபுரிந்து முக்கியமான ஆல்காக்சிசல்போனியம் அயனி **6** இடைநிலையை அளிக்கிறது. குறைந்தபட்சம் 2 சமமான காரங்களைச் சேர்ப்பது - பொதுவாக டிரையெத்திலமீன் - ஆல்காக்சிசல்போனியம் அயனியை புரோட்டான் நீக்கம் செய்து கந்தக யிலைடு **7** மூலக்கூறைக் கொடுக்கும். ஐந்து உறுப்பினர்களைக் கொண்ட வளைய நிலைமாற்ற நிலையில், கந்தக யிலைடு **7** சிதைவடைந்து டைமெத்தில் சல்பைடையும் விரும்பிய கார்போனைல் சேர்மத்தையும் **8** கொடுக்கிறது.  
:
# சுவெர்ன் ஆக்சிசனேற்றம்

## மாறுபாடுகள்

ஆக்சாலில் குளோரைடை நீர்நீக்க முகவராகப் பயன்படுத்தும்போது, பக்க எதிர்வினைகளைத் தவிர்க்க வினையை −76 °பாரங்கீட்டு (−60 °செல்சியசு) வெப்பநிலைக்கும் குறைவாக வைத்திருக்க வேண்டும். ஆக்சாலில் குளோரைடுக்கு பதிலாக சயனூரிக் குளோரைடு அல்லது டிரைபுளோரோ அசிட்டிக் நீரிலியை பக்க எதிர்வினைகள் இல்லாமல் பயன்படுத்தினால் வினையை −22 °பாரங்கீட்டு (−30 °செல்சியசு) வெப்பநிலை வரை வெப்பப்படுத்தலாம். முக்கிய இடைநிலை **6** உருவாவதைத் தொடங்க டைமெத்தில் சல்பாக்சைடை செயலூக்குவதற்கான பிற முறைகள் கார்போடையிமைடுகள் (பிட்சுனர்-மோஃப்பாட்டு ஆக்சிசனேற்றம்), சல்பர் ட்ரையாக்சைடு பிரிடின் வளாகம் (பாரிக்-டோரிங் ஆக்சிசனேற்றம்) அல்லது அசிட்டிக் நீரிலி (ஆல்பிரைட்டு-கோல்ட்மேன் ஆக்சிசனேற்றம்) ஆகியவை பயன்படுத்தப்படுகின்றன. இடைநிலை **4** சேர்மத்தை டைமெத்தில் சல்பைடு மற்றும் என்-குளோரோசக்சினிமைடு (கோரே-கிம் ஆக்சிசனேற்றம்) ஆகியவற்றிலிருந்தும் தயாரிக்கலாம்.  
சில சந்தர்ப்பங்களில், டிரையெதிலமைனை காரமாகப் பயன்படுத்துவது கார்பன் ஆல்பாவில் புதிதாக உருவாகும் கார்போனைலின் இடைநிலை மாற்றியத்திற்கு வழிவகுக்கும். டை ஐசோபுரோப்பைலெத்திலமீன் போன்ற பருமனான காரத்தைப் பயன்படுத்துவது இந்த பக்க எதிர்வினையைத் தணிக்கும்.
# சுவெர்ன் ஆக்சிசனேற்றம்

## பரிசீலனைகள்

சுவெர்ன் ஆக்சிசனேற்றத்தின் துணை விளைபொருளான டைமெத்தில் சல்பைடு, கரிம வேதியியலில் அறியப்படும் மிகவும் மோசமான விரும்பத்தகாத வாசனைகளில் ஒன்றாகும். மனிதர்கள் இந்த சேர்மத்தை ஒரு மில்லியனுக்கு 0.02 முதல் 0.1 பாகங்கள் வரை செறிவுகளிலும் கண்டறிய முடியும். பயன்படுத்தப்பட்ட கண்ணாடிப் பொருட்களை நிறம்நீக்கும் அல்லது ஆக்சோன் கரைசலால் கழுவுவது இந்த சிக்கலுக்கு ஓர் எளிய தீர்வாகும். இச்செயல் டைமெத்தில் சல்பைடை மீண்டும் டைமெத்தில் சல்பாக்சைடு அல்லது டைமெத்தில் சல்ஃபோனாக ஆக்சிசனேற்றும். இவை இரண்டும் மணமற்றவை மற்றும் நச்சுத்தன்மையற்றவையாகும்.  
வினை நிபந்தனைகள் அமில-உணர்திறன் சேர்மங்களின் ஆக்சிசனேற்றத்தை அனுமதிக்கின்றன. இயோன்சு ஆக்சிசனேற்றம் போன்ற அமில ஆக்சிசனேற்ற நிலைமைகளின் கீழ் சிதைவடையக்கூடும். எடுத்துக்காட்டாக, தாம்சன் & ஈத்காக்கின் செசுகுவிடெர்பீன்ன் ஐசோவெல்லரலின் தயாரிப்பில் இறுதி படி சுவெர்ன் நெறிமுறையைப் பயன்படுத்துகிறது. அமில-உணர்திறன் கொண்ட வளையபுரோப்பனோமெத்தனால் பகுதியின் மறுசீரமைப்பு வினையைத் தவிர்க்கிறது.  
:
# பாசம் சுனில் குமார்

**பாசம் சுனில் குமார்** (*Pasam Sunil Kumar*) (பிறப்பு 1969) ஆந்திரப் பிரதேசத்தைச் சேர்ந்த ஒரு இந்திய அரசியல்வாதி ஆவார். திருப்பதி மாவட்டத்தில் உள்ள கூடூர் சட்டமன்றத் தொகுதியின் சட்டமன்ற உறுப்பினராக உள்ளார். தெலுங்கு தேசம் கட்சியைப் பிரதிநிதித்துவப்படுத்துகிறார். 2024 ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சி பாஜக மற்றும் ஜேஎஸ்பியுடன் கூட்டணி வைத்து வெற்றி பெற்றார்.
# பாசம் சுனில் குமார்

## ஆரம்பகால வாழ்க்கை மற்றும் கல்வி

குமார் திருப்பதி மாவட்டம் கூடூரைச் சேர்ந்தவர். இவரது மறைந்த தந்தை பாசம் பென்சலையா ஒரு விவசாயியாவார். 1992 ஆம் ஆண்டு திருப்பதியில் உள்ள சிறீ வெங்கடேசுவரா பல்கலைக்கழகத்தில் இவர் முதுகலைப் பட்டம் பெற்றார்.
# பாசம் சுனில் குமார்

## அரசியல் வாழ்க்கை

குமார் 2024 ஆந்திரப் பிரதேச சட்டமன்றத் தேர்தலில் கூடூர் சட்டமன்றத் தொகுதியில் இருந்து தெலுங்கு தேசம் கட்சியை பிரதிநிதித்துவப்படுத்தி வெற்றி பெற்றார். 1,02,675 வாக்குகளைப் பெற்று ஒய்.எசு.ஆர். காங்கிரசு கட்சியின் மெருகா முரளியை 21,192 வாக்குகள் வித்தியாசத்தில் குமார் தோற்கடித்தார்.
# சித்தாபுரா

**சித்தாபுரா** (*Siddapura*) என்பது இந்தியாவின் கர்நாடக மாநிலத்திலுள்ள குடகு மாவட்டத்தில் அமைந்திருக்கும் ஒரு கிராமமாகும். சித்தாபூர் என்ற பெயராலும் இக்கிராமம் அறியப்படுகிறது. காவிரி ஆற்றுக்கு அருகில் காப்பி வளரும் பகுதியில் இக்கிராமம் அமைந்துள்ளது.  
சித்தாபுரா-நெல்லியாயாதிக்கேரி கிராமங்கள் ஒன்றிணைந்து ஓர் இரட்டை நகரத்தை உருவாக்குகின்றன. நெல்லியாயாதிக்கேரி கிராமம் குசால்நகர் தாலுகாவைச் சேர்ந்ததாகும். ஆனால் காவிரி ஆற்றால் பிரிக்கப்பட்டுள்ளது.
# சித்தாபுரா

## கோவில்கள்

சித்தாபுரா கிராமத்தில் கீழ்கண்ட கோவில்கள் அமைந்துள்ளன.  
- கணபதி கோவில், சிறீராம மந்திரா சித்தாபௌரா
- ஐயப்பன் கோவில், விராச்பேட்டை சாலை
- கௌரி சங்கரா கோவில், பழைய சித்தாப்பூர்
- சிறீ சாமுண்டீசுவரி கோவில்
- சிறீ முத்தப்ப பகவதி கோவில்
# சித்தாபுரா

## சுற்றுலா

காப்பி தோட்டத்தின் நடுவில் சில நாட்கள் செலவிட விரும்புவோருக்கு ஏற்ற சுற்றுலா தலமாக சித்தபுரா நற்பெயரைப் பெற்றுள்ளது. ஆரஞ்சு கவுண்டி விடுதிகள் உயர் சந்தை சர்வதேச வாடிக்கையாளர்களுக்காக இங்கு இருப்பிடங்களை உருவாக்கத் தொடங்கியுள்ளது.
# சித்தாபுரா

## கல்வி

விராசுப்பேட்டை சாலையில் கன்னி மாட பள்ளி கல்வி சேவையை வழங்குகிறது.
# பல்லா சீனிவாச ராவ்

**பல்லா சீனிவாச ராவ்** (*Palla Srinivasa Rao*) ஓர் இந்திய அரசியல்வாதி. இவர் 2014, 2024ஆம் ஆண்டுகளில் தெலுங்கு தேசம் கட்சியின் சார்பாக காஜுவாகாவிலிருந்து ஆந்திரப் பிரதேச சட்டமன்ற உறுப்பினராக தேர்ந்தெடுக்கப்பட்டார். 2024 ஆந்திரப் பிரதேச சட்டமன்றத் தேர்தலில் 95,235 வாக்குகளுடன் மாநிலத்தில் அதிக பெரும்பான்மையுடன் வெற்றி பெற்றார். சூன் 14, 2024 அன்று தெலுங்கு தேசம் கட்சியின் தேசியத் தலைவர் நா. சந்திரபாபு நாயுடுவால் தெலுங்கு தேசம் கட்சியின் ஆந்திரப் பிரதேச மாநிலத் தலைவராக நியமிக்கப்பட்டார். விசாகப்பட்டினம் எஃகு ஆலையை தனியார்மயமாக்குவதற்கு எதிரான தனது தீவிர எதிர்ப்பிற்காக பல்லா சீனிவாச ராவ் நன்கு அறியப்பட்டவர். விசாகப்பட்டின மக்களால் இவர் "மக்கள் தலைவர்" என்று குறிப்பிடப்படுகிறார்.
# பல்லா சீனிவாச ராவ்

## கல்வி

பல்லா சீனிவாச ராவ் 1995ஆம் ஆண்டு முதுகலை படிப்பினை முடித்துள்ளார். 1998ஆம் ஆண்டு ஆந்திரப் பிரதேசத்தின் விசாகப்பட்டினத்தில் உள்ள ஆந்திரப் பல்கலைக்கழகத்தில் கட்டமைப்பு பொறியியலில் முதுநிலைப் பட்டம் பெற்றார்.
# பல்லா சீனிவாச ராவ்

## அரசியல் வாழ்க்கை

ராவ், ஓர் அரசியல் குடும்பத்தைச் சேர்ந்தவர். 1994 பொதுத் தேர்தலில், இவரது தந்தை பல்லா சிம்மாசலம் தெலுங்கு தேசம் கட்சியின் சார்பில் விசாகப்பட்டினம்-2 தொகுதியிலிருந்து சட்டமன்ற உறுப்பினராக இருந்தார்.  
2009 தேர்தலில், பல்லா சீனிவாசு, விசாகப்பட்டினம் தொகுதியில் பிரஜா ராச்யம் கட்சியின் வேட்பாளராகப் போட்டியிட்டு குறைந்த வாக்கு வித்தியாசத்தில் தோல்வியடைந்தார்.  
பின்னர், இவர் தெலுங்கு தேசம் கட்சியில் சேர்ந்து 2014 தேர்தலில் கஜுவாகா தொகுதியில் போட்டியிட்டார். இத்தேர்தலில் இவர் பெரும்பான்மையுடன் வெற்றி பெற்றார்.  
ஜனசேனா தலைவர் பவன் கல்யாணும் இதே தொகுதியில் போட்டியிட்டதால் வாக்குகள் பிரிந்ததால், 2019 தேர்தலில் இதே தொகுதியில் போட்டியிட்டபோது ராவ் தோல்வியடைந்தார். 2019 தேர்தலுக்குப் பிறகு, தெலுங்கு தேசம் கட்சி இவரை விசாகப்பட்டினம் நாடாளுமன்றத் தலைவராக நியமித்தது. விசாகப்பட்டினம் நகரில் கட்சியை வலுப்படுத்தவும், தொண்டர்களை கட்டமைக்கவும் இவர் தொடர்ந்து பாடுபட்டார்.  
விசாகப்பட்டினம் எஃகு ஆலை தனியார்மயமாக்கலுக்கு எதிரான போராட்டத்தில் தெலுங்கு தேசம் கட்சியின் சார்பாக இவர் தீவிர பங்கு வகித்தார். இது விசாகப்பட்டினம் நகரத்தின் மையப்பகுதியாகும். பிப்ரவரி 2021இல் 7 நாட்கள் உண்ணாவிரதப் போராட்டம் நடத்தினார். அன்றிலிருந்து விசாகப்பட்டின மக்கள் இவரை மக்கள் தலைவர் என்று அழைக்கத் தொடங்கினர். இவரது சிறந்த முயற்சிகள் 2024 தேர்தலில் பலனளித்தன. சட்டமன்றத் தேர்தலில் இவர் 95,235 வாக்குகள் பெரும்பான்மையுடன் வெற்றி பெற்றார்.
# கோலாலம்பூர்–சிரம்பான் விரைவுச்சாலை

**கோலாலம்பூர்–சிரம்பான் விரைவுச்சாலை** (மலாய்; *Lebuhraya Kuala Lumpur-Seremban*; ஆங்கிலம்: *Kuala Lumpur–Seremban Expressway* சீனம்: 隆芙大道) என்பது தீபகற்ப மலேசியா, கோலாலம்பூரில் உள்ள ஒரு முக்கிய விரைவுச் சாலையாகும்.  
8.1 கிமீ (5.0 மைல்) நீளம் கொண்ட இந்த நெடுஞ்சாலை, வடக்கே கோலாலம்பூர் மாநகரையும்; தெற்கில் நெகிரி செம்பிலான், சிரம்பான் நகரையும் இணைக்கிறது. சில வரைபடங்கள் இந்த நெடுஞ்சாலையை &nbsp;என்று பெயரிடுகின்றன. ஏனெனில் இந்தச் சாலை வடக்கு-தெற்கு விரைவுச்சாலை தெற்கு வழித்தடத்துடன் நேரடியாக இணைப்பதால் அவ்வாறு கருதப்படுகிறது.  
இருப்பினும் அவ்வாறு குறிப்பிடுவது முற்றிலும் சரியானதல்ல; ஏனெனில் இந்த கோலாலம்பூர்–சிரம்பான் விரைவுச்சாலை, பிளஸ் விரைவுச்சாலைகள் அமைப்பினால் நிர்வகிக்கப்படவில்லை. மாறாக மெட்ராமேக் கார்ப்பரேசன் *(Metramac Corporation)* என்று முன்பு அழைக்கப்பட்ட அனி நிறுவனத்தால் *(ANIH Berhad)* நிர்வகிக்கப்படுகிறது.  
இதன் விளைவாக, கோலாலம்பூர்-சிரம்பான் விரைவுச் சாலையின் செலவுகளை ஈடுகட்ட, சுங்கை பீசி சுங்கக் கட்டணச் சாவடியில், கூடுதல் கட்டணம் வசூலிக்கப்பட்டது. இருப்பினும் அந்தக் கட்டணம் 2018-ஆம் ஆண்டு நீக்கல் செய்யப்பட்டது. 2007-ஆம் ஆண்டில், சாலாக் விரைவுச்சாலையுடன் கோலாலம்பூர்-சிரம்பான் விரைவுச் சாலை இணைக்கப்பட்டது; பின்னர் &nbsp;எனும் சொந்த வழித்தட எண் வழங்கப்பட்டது.
# கோலாலம்பூர்–சிரம்பான் விரைவுச்சாலை

## வழிப் பின்னணி

இந்த விரைவுச்சாலையின் கிலோமீட்டர் **0**; ரசாக் மேன்சன் மாற்றுச் சாலையில் (Razak Mansion Interchange) தொடங்குகிறது. அதே வேளையில் அதன் தெற்கு முனையம்; மலேசிய வடக்கு-தெற்கு விரைவுச்சாலை, தெற்கு வழித்தடம் &nbsp;-இல் சுங்கை பீசி சுங்கக் கட்டணச் சாவடிக்கு முன்னால் உள்ளது. அதன் இறுதி கிலோமீட்டர் (KM8.1) என்பது &nbsp;மலேசிய வடக்கு-தெற்கு விரைவுச்சாலை, தெற்கு வழித்தடத்தின் கிலோமீட்டர் **310.8**-இல் முடிவடைகிறது.
# கோலாலம்பூர்–சிரம்பான் விரைவுச்சாலை

## வரலாறு

கோலாலம்பூரிலிருந்து சிரம்பான் வரையிலான 63.4 கிமீ (39.3 மைல்) கட்டுப்படுத்தப்பட்ட இந்த அணுகல் விரைவுச் சாலையின் கட்டுமானம் மலேசிய இரண்டாவது திட்டத்தின் (ஆங்கிலம்: *Second Malaysia Plan;* மலாய்: *Rancangan Malaysia Kedua*) (**RMK-2**) ஒரு பகுதியாக 1974 மார்ச் 27-இல் தொடங்கியது; மொத்த செலவு RM 32.9 மில்லியன் ஆகும்.  
இந்த விரைவுச் சாலை 14 பரிமாற்றச் சாலைகள், 2 சாலையோர ஊர்தி நிறுத்தும் இடங்கள்; மற்றும் 6 சுங்கச்சாவடிகள் (சுங்கை பீசி, மலேசிய புத்ரா பல்கலைக்கழகம், காஜாங், பாங்கி, நீலாய், சிரம்பான்) ஆகியவற்றைக் கொண்டுள்ளது.  
மூன்று கட்டங்களாகக் கட்டப்பட்ட இந்த விரைவுச் சாலைக்கு உலக வங்கிக் கடன் வழியாக நிதியளிக்கப்பட்டது. முதல் கட்டம்: கோலாலம்பூரிலிருந்து நீலாய் வரை: இரண்டாவது கட்டம்: நீலாய் முதல் சிரம்பான் வரை;  
| கட்டணம்
(மலேசிய ரிங்கிட் RM) |  |  |  |
| --- | --- | --- | --- |
| **0** | விசையுந்துகள் | இலவசம் |  |
| **1** | 2 அச்சுகள் மற்றும் 3 அல்லது 4 சக்கரங்கள் கொண்ட வாகனங்கள் (வாடகை உந்து தவிர) | RM 0.80 |  |
| **2** | 2 அச்சுகள் மற்றும் 5 அல்லது 6 சக்கரங்கள் கொண்ட வாகனங்கள் (பேருந்து தவிர) | RM 1.20 |  |
| **3** | 3 அல்லது அதற்கு மேற்பட்ட அச்சுகளைக் கொண்ட வாகனங்கள் | RM 1.70 |  |
| **4** | வாடகை உந்துகள் | RM 0.40 |  |
| **5** | பேருந்துகள் | RM 0.60 | } |
:**குறிப்பு:** தொட்டு செல் அட்டைகள், விசா/மாஸ்டர்கார்டு வங்கி அட்டைகள், இஸ்மார்ட் அட்டைகள் *(SmartTAG)* அல்லது வானலை அடையாள அட்டை ஆகியவற்றின் மூலம் சுங்கக் கட்டணங்களைச் செலுத்தலாம். தற்காலிகமாக ரொக்கப் பணம் ஏற்றுக் கொள்ளப்படுகிறது.
# கோலாலம்பூர்–சிரம்பான் விரைவுச்சாலை

## காட்சியகம்

**கோலாலம்பூர்–சிரம்பான் விரைவுச்சாலை காட்சிப் படங்கள் (2007-2008)**
# தோரெனூர்

**தோரெனூர்** (*Thorenoor*) என்பது இந்தியாவின் கர்நாடக மாநிலத்திலுள்ள குடகு மாவட்டத்தில் அமைந்திருக்கும் ஒரு கிராமமாகும்.
# தோரெனூர்

## அமைவிடம்

கர்நாடக மாநிலத்தில் குசால் நகருக்கும் ஆசன் நகரத்திற்கும் இடையே தோரெனூர் கிராமம் அமைந்துள்ளது.
# தோரெனூர்

## நிர்வாகம்

குடகு மாவட்டத்தில் உள்ள சோமவாரப்பேட்டை தாலுகாவின் ஒரு பகுதியாக தோரெனூர் கிராமம் நிர்வகிக்கப்படுகிறது.
# தோரெனூர்

## தொல்லியல் தளம்

தோரெனூரில் ஒரு பெருங்கற்கால புதைகுழியை விஞ்ஞானிகள் கண்டுபிடித்துள்ளனர். சிர்வா கிராமத்தின் எம்.எசு.ஆர்.எசு. கல்லூரியின் பண்டைய வரலாறு மற்றும் தொல்லியல் துறையின் பேராசிரியர் டி. முருகேசி நடத்திய தொல்பொருள் ஆய்வின் போது இத்தளம் கண்டுபிடிக்கப்பட்டது.
# தோரெனூர்

## கல்வி

தோரெனூர் அரசு மேல்நிலைப் பள்ளி 1920 ஆம் ஆண்டு நிறுவப்பட்டது. இந்தப் பள்ளியில் 1,465 புத்தகங்கள் கொண்ட ஒரு நூலகம் உள்ளது. பள்ளியில் ஏழு வகுப்பறைகள் மற்றும் ஏழு ஆசிரியர்கள் உள்ளனர்.
# முடுக்க வரைபடம்

**முடுக்க வரைபடம்** அல்லது **முடுக்க வரைபடக் கருவி** (*accelerograph *) என்பது ஒரு வலுவான-இயக்கக் கருவி அல்லது நில அதிர்வு வரைபடம் அல்லது வெறுமனே ஒரு நிலநடுக்க முடுக்கமானி ஆகும். இக்கருவிகள் பொதுவாக ஒரு தன்னிச்சையான பெட்டியாக வடிவமைக்கப்பட்டுள்ளன, முற்காலத்தில் இது ஒரு காகிதம் அல்லது படலப்பதிப்பியை (ஒரு ஒப்புடக் கருவி) உள்ளடக்கியது, ஆனால் தற்போது இவை பெரும்பாலும் எண்ணிம ஊடகத்தில் நேரடியாகப் பதிவு செய்கின்றன, பின்னர் இணையம் வழியாக அவற்றின் தரவுகள் அனுப்பப்படுகிறது. நிலநடுக்கத்தின் தரை இயக்கம் மிகவும் வலுவாக இருக்கும்போது, அதிக உணர்திறன் கொண்ட நிலநடுக்கமானிகள் அளவுகோலில் இருந்து விலகிச் செல்லும்போது முடுக்க வரைபடங்கள் பயனுள்ளதாக இருக்கும்.  
முடுக்க வரைபடங்கள், நேரத்தைப் பொறுத்து தரையின் முடுக்கத்தைப் பதிவு செய்கின்றன. இந்தப் பதிவு பெரும்பாலும் முடுக்க வரைபடங்கள், வலுவான-இயக்கப் பதிவு அல்லது முடுக்கம் நேர-வரலாறு என்று அழைக்கப்படுகிறது. இந்தப் பதிவிலிருந்து வலுவான-இயக்க தீவிர அளவீடுகள் (IM) கணக்கிடப்படலாம்.
# சாரா சௌத்ரி

**சாரா சௌத்ரி** (*Zara Chowdhary*) என்பவர் இந்தியாவைச் சேர்ந்த ஓர் எழுத்தாளர் ஆவார். தயாரிப்பாளர் மற்றும் கல்வியாளராகவும் இவர் அறியப்படுகிறார். இவரது முதல் நினைவுக் குறிப்பான தி லக்கி ஒன்சு 2024 ஆம் ஆண்டில் வெளியிடப்பட்டது. விமர்சன ரீதியான பாராட்டையும் பெற்றது. சாரா சௌத்ரி 2025 ஆம் ஆண்டுக்கான சக்தி பட் பரிசை வென்றார்.
# சாரா சௌத்ரி

## ஆரம்பகால வாழ்க்கை மற்றும் கல்வி

சாரா சௌத்ரி இந்தியாவின் சென்னையில் பிறந்தார். லீட்சு பல்கலைக்கழகத்தில் நடிப்புக்கான எழுத்துக் கலையில் முதுகலைப் பட்டத்தையும், அயோவா மாநில பல்கலைக்கழகத்தில் படைப்பு எழுத்து மற்றும் சுற்றுச்சூழலில் நுண்கலைகளில் முதுகலைப் பட்டத்தையும் பெற்றார்.
# சாரா சௌத்ரி

## தொழில்

முழுநேர எழுத்தாளராகவும் கல்வியாளராகவும் மாறுவதற்கு முன்பு, சௌத்ரி ஒரு தசாப்தத்திற்கும் மேலாக திரைப்படம், விளம்பரம் மற்றும் ஊடகத் தயாரிப்பில் பணியாற்றினார். இவரது படைப்புகள் சேனல் 5, நேசனல் சியோகிராஃபிக் இந்தியா மற்றும் டர்னர் கிளாசிக் மூவிசு ஆகியவற்றில் இடம்பெற்றுள்ளன. Her writing has been published in various anthologies and journals, including *New Moons* edited by Kazim Ali, *Flyway Journal*, and *Cotton Xenomorph*. இந்தப் புத்தகம் 2002 குசராத்து கலவரத்தின் போது பதினாறு வயது சிறுமியாக இவர் பெற்ற அனுபவத்தின் தனிப்பட்ட விவரமாகும். இந்த நினைவுக் குறிப்பு, அதிர்ச்சி, குடும்பம் மற்றும் இந்தியாவில் இந்துத்துவாவின் எழுச்சி ஆகியவற்றின் கருப்பொருள்களை ஆராய்கிறது.  
தி லக்கி ஒன்சு பரவலான விமர்சனப் பாராட்டைப் பெற்றது. டைம் பத்திரிகையால் 2024 ஆம் ஆண்டின் சிறந்த பத்து புனைகதை அல்லாத புத்தகங்களில் ஒன்றாக இது தேர்ந்தெடுக்கப்பட்டது. மேலும் தேசிய பொது வானொலி, எசுகுயர் இதழ் மற்றும் திருமதி பத்திரிகை ஆகியவை ஆண்டின் சிறந்த பட்டியல்களில் இந்நூலை சேர்த்தனர். கிர்கசு ரிவியூசு புத்தக விமர்சனம் மற்றும் பப்ளிசர்சு வீக்லி விமர்சனம் ஆகியவை இவருடைய புத்தகத்திற்கு நட்சத்திர மதிப்புரைகளை வழங்கின.  
2025 ஆம் ஆண்டில், தி லக்கி ஒன்சு நூல் சக்தி பட் பரிசு வென்றது.
# சாரா சௌத்ரி

## தனிப்பட்ட வாழ்க்கை

சௌத்ரி தன்து குடும்பத்தினருடன் அமெரிக்காவின் விசுகான்சின் மாநிலத்தின் மாடிசன் நகரத்தில் வாழ்ந்தார்.
# டிராக்டர் (திரைப்படம் )

**டிராக்டர்** (Tractor) இந்தியத் தமிழ்த் திரைப்படமாகும். இயக்குனர் ரமேஷ் யந்த்ரா இயக்கியுள்ள ‘**டிராக்டர்**’. என்ற இந்த திரைப்படம் பிரேசிலில் நடைபெற்ற 48 -வது சவ் பாவ்லோ (Sao Paulo) சர்வதேச திரைப்பட விழாவில் திரையிடப்பட்டு (World Premier ) வரவேற்பைப் பெற்றது. விவசாயத்தை இன்றைய கார்ப்பரேட் நிறுவனங்கள் எப்படி அழிக்கின்றன என்பதை மையப்படுத்தி இந்தப் படம் உருவாகியுள்ளது.  
பிரான்சில் இந்திய திரைப்படங்களை வெளியிடும் பிரைடே என்டர்டெயின்மென்ட் நிறுவனம் சார்பில் ஜெயந்தன் தயாரித்துள்ள படம், ‘டிராக்டர்’. இதில் பிரபாகரன் ஜெயராமன், ஸ்வீதா தங்கவேலு, பிள்ளையார்பட்டி ஜெயலட்சுமி, சிறுவன் கோவர்தன், இயக்குநர் ராம்சிவா உட்பட பலர் நடித்துள்ளனர்.
# டிராக்டர் (திரைப்படம் )

### நடிகர்கள்

- பிரபாகரன் ஜெயராமன்-முத்து
- சுவீதா தங்கவேலு-செல்வி
- பிள்ளையார்பட்டி ஜெயலட்சுமி-பாட்டி
- சிறுவன் கோவர்தன்-கவுதம்
- இயக்குநர் ராம்சிவா-மாமனார்
# டிராக்டர் (திரைப்படம் )

### தயாரிப்பு

பிரான்ஸ் நாட்டை சேர்ந்த ஃப்ரைடே என்டேர்டைன்மெண்ட் சார்பாக ஜெயந்தன் இந்த படத்தை தயாரித்து உள்ளார். இப்படத்தின் படப்பிடிப்பு ஆகஸ்ட் 2023ஆம் ஆண்டு தொடங்கப்பட்டது. இதன் படப்பிடிப்பு சேலம் மாவட்டம் உள்ள தலைவாசல் மற்றும் கல்வராயன் மலைகளிலும் படமாகப்பட்டது.
# டிராக்டர் (திரைப்படம் )

### இயக்குனர்

"குடியம் குகை", "தொல் பழங்காலத்தின் தந்தை ", "டேனிஷ் கோட்டை", "மெட்ராஸ் - இணைக்கும் சொல் "போன்ற ஆவணப் படங்களை உருவாக்கிய இயக்குனர் **இரமேஷ் யந்த்ரா** இந்த **டிராக்டர்** என்ற தமிழ் படத்தை இயக்கி உள்ளார்.
# டிராக்டர் (திரைப்படம் )

### **திரைப்பட விழாக்கள் / Film Festivals**

| 48th Mostra São Paulo International Film Festival - Brazil - | New Directors Competition | 2024 | 1 |  |
| --- | --- | --- | --- | --- |
| 14th Dada Saheb Phalke Film Festival, India | Jury Award | 2024 |  |  |
| 22nd Chennai International Film Festival, Nov 2024 | World Cinema | 2024 | 3 |  |
| 12th Noida Film Festival | Jury Award | 2025 |  |  |
| Festival de Cine Global Santo Domingo | Official Selection | 2025 | 5 |  |
| Gange sur Seine, festival de cinéma indien indépendant à Paris | Official Selection | 2015 | 6 | } |
# ஐமங்கலா

**ஐமங்கலா** (Aimangala) என்பது தென்னிந்திய மாநிலமான கர்நாடகாவின் குடகு மாவட்டத்தில் விராசுப்பேட்டை தாலுக்காவில் அமைந்துள்ள ஒரு கிராமமாகும். இது விராசுப்பேட்டை நகருக்கு அருகில் அமைந்துள்ளது. ஐமங்கலா கிராமம் மைசூர் கோட்டத்திற்கு உட்பட்டதாகும். மடிக்கேரி மாவட்ட தலைமையகத்திலிருந்து தெற்கே 29 கி.மீ தொலைவிலும், விராசுப்பேட்டையிலிருந்து 10 கி.மீ தொலைவிலும், பெங்களூரிலிருந்து 247 கி.மீ தொலைவிலும் ஐமங்கலா கிராமம் அமைந்துள்ளது.
# பைரெட்டி ஜெயா நாகேஸ்வர ரெட்டி

**பைரெட்டி ஜெயா நாகேசுவர ரெட்டி** (*Byreddy Jaya Nageswara Reddy*)(பிறப்பு 1977) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் கர்னூல் மாவட்டத்தில் உள்ள யெமிகனூர் சட்டமன்றத் தொகுதியின் சட்டமன்ற உறுப்பினர் ஆவார். இவர் தெலுங்கு தேசம் கட்சியைப் பிரதிநிதித்துவப்படுத்துகிறார். 2024 ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சி பாஜக மற்றும் ஜன சேனா கட்சியுடன் கூட்டணி வைத்து போட்டியிட்டத் தேர்தல் வெற்றி பெற்றார்.
# பைரெட்டி ஜெயா நாகேஸ்வர ரெட்டி

## ஆரம்பகால வாழ்க்கையும் கல்வியும்

ரெட்டி கர்னூல் மாவட்டத்தின் யெமிகனூரைச் சேர்ந்தவர். இவரது தந்தை பி .வி. மோகன் ரெட்டி. இவர் ஒரு மருத்துவர். மருத்துவர் ஒருவரை மணந்தார். 2004ஆம் ஆண்டு விசயவாடாவில் உள்ள என். டி. ஆர் சுகாதார அறிவியல் பல்கலைக்கழகத்தில் இளநிலை மருத்துவப் படிப்பினை முடித்தார்.
# பைரெட்டி ஜெயா நாகேஸ்வர ரெட்டி

## அரசியல் வாழ்க்கை

நாகேசுவர ரெட்டி, 2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் யெமிகனூர் சட்டமன்றத் தொகுதியில் போட்டியிட்டு வெற்றி பெற்றார். இவர் 1,03,089 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சியின் புட்ட ரேணுகாவை 15,837 வாக்குகள் வித்தியாசத்தில் தோற்கடித்தார்.</ref> முன்னதாக, 2014 ஆந்திரப் பிரதேச சட்டமன்றத் தேர்தலில் வெற்றி பெற்று முதல் முறையாக சட்டமன்ற உறுப்பினர் ஆனார். இவர் 84,483 வாக்குகளைப் பெற்று, தனது நெருங்கிய போட்டியாளரான காங்கிரசு கட்சியின் கே. ஜெகன் மோகன் ரெட்டியை 14,361 வாக்குகள் வித்தியாசத்தில் தோற்கடித்தார்.
# கொரிய இயற்பியல் சங்கம்

**கொரிய இயற்பியல் சங்கம்** (*Korean Physical Society*) என்பது கொரியாவில் இயற்பியல் துறையில் அறிஞர்கள் மற்றும் ஆராய்ச்சியாளர்களிடையே கல்விப் பரிமாற்றத்திற்கான ஒரு மன்றத்தை வழங்குவதற்காக உருவாக்கப்பட்ட ஓர் இலாப நோக்கற்ற அறிவியல் சங்கமாகும்.  
இந்த அமைப்பு 1952 ஆம் ஆண்டு கொரியப் போரின் போது பூசானில் நிறுவப்பட்டது. 2020 ஆம் ஆண்டில், அமைப்பின் உறுப்பினர் எண்ணிக்கை சுமார் 15,000 ஆக இருந்தது. இந்த அமைப்பிற்குள், துகள் மற்றும் புல இயற்பியல், அணு மற்றும் மூலக்கூறு இயற்பியல் மற்றும் வானியற்பியல் உள்ளிட்ட பன்னிரண்டு தலைப்பு சார்ந்த பிரிவுகள் உள்ளன.  
கொரிய இயற்பியல் சங்கம், சப்பான் பயன்பாட்டு இயற்பியல் சங்கம் மற்றும் அமெரிக்க இயற்பியல் சங்கம் உள்ளிட்ட பல அறிவியல் சங்கங்களுடன் புரிந்துணர்வு ஒப்பந்தங்களை கொண்டுள்ளது.
# பாரத பெட்ரோலியம் மும்பை எண்ணெய் சுத்திகரிப்பு ஆலை

**பாரத பெட்ரோலியம் மும்பை எண்ணெய் சுத்திகரிப்பு ஆலை** (*Bharat Petroleum Mumbai Refinery*), இந்தியாவின் மகாராட்டிரம் மாநிலத் தலைநகரான மும்பையின் *வடலா கிழக்கு* பகுதியில் செயல்படும் பாறைநெய் தூய்விப்பாலை ஆகும். இது பாரத பெட்ரோலியம் நிறுவனத்தால் சனவரி 1955ஆம் ஆண்டில் நிறுவப்பட்டது.  
இவ்வாலை துவக்கத்தில் ஆண்டிற்கு 5.25 மில்லியன் டன் பெட்ரோலியப் பொருட்களை உற்பத்தி செய்தது. இவ்வாலையை நவீனப்படுத்திற்கு பிறகு ஆண்டிற்கு 12 மில்லியன் டன் பெட்ரோல், டீசல், மண்ணெண்ணெய், திரவ பெட்ரோலிய வாயு, நெய்தை, கற்கரி, எரிநெய், நேப்தா, அசுபால்ட்டு, கந்தகம், வானூர்தி எரிபொருள், எரிநெய் (fuel oil), மசகுநெய் (Lubricant Oil), செயற்கை உரங்கள் தார், மெழுகு, மற்றும் நெகிழி தயாரிக்க தேவையான பெட்ரோலியப் பொருட்களை உற்பத்தி செய்கிறது
# பாரத பெட்ரோலியம் மும்பை எண்ணெய் சுத்திகரிப்பு ஆலை

## இதனையும் காண்க

- பாறைநெய் தூய்விப்பாலை
- இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
- பாரத பெட்ரோலியம்
# இந்துஸ்தான் பெட்ரோலியம் மும்பை எண்ணெய் சுத்திகரிப்பு ஆலை

**இந்துஸ்தான் பெட்ரோலியம் மும்பை எண்ணெய் சுத்திகரிப்பு ஆலை** (*'HPCL Mumbai refinery*), இந்தியாவின் மகாராட்டிரம் மாநிலத் தலைநகரான மும்பையின் தெற்கில், இந்துஸ்தான் பெட்ரோலியம் நிறுவனத்தால் 1974ஆம் ஆண்டில் 321 ஏக்கர் பரப்பளவில் அமைக்கப்பட்ட பாறைநெய் தூய்விப்பாலை ஆகும். இவ்வாலை தற்போது ஆண்டிற்கு 9.5 மில்லியன் டன் பெட்ரோல், டீசல், மண்ணெண்ணெய், திரவ பெட்ரோலிய வாயு, நெய்தை, கற்கரி, எரிநெய், நேப்தா, அசுபால்ட்டு, கந்தகம், வானூர்தி எரிபொருள், எரிநெய் (fuel oil), மசகுநெய் (Lubricant Oil) செயற்கை உரங்கள் தார், மெழுகு, மற்றும் நெகிழி தயாரிக்க தேவையான பெட்ரோலியப் பொருட்களை உற்பத்தி செய்கிறது
# இந்துஸ்தான் பெட்ரோலியம் மும்பை எண்ணெய் சுத்திகரிப்பு ஆலை

## இதனையும் காண்க

- இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
- இந்துஸ்தான் பெட்ரோலியம்
# தித்திமதி

**தித்திமதி** (*Thithimathi*) என்பது இந்தியாவின் கர்நாடக மாநிலத்திலுள்ள குடகு மாவட்டத்தில் அமைந்திருக்கும் ஒரு ந்கரமாகும். 2020 ஆம் ஆண்டு நிலவரப்படி தித்திமதி நகரத்தின் மக்கள் தொகை 8800 ஆகும். இம்மக்கள் தொகையில் 4400 ஆண்களும் 4400 பெண்களும் இருந்தனர்.
# தித்திமதி

## அமைவிடம்

தித்திமதி கிராமம் மைசூரிலிருந்து 78 கி.மீ தொலைவிலும், மடிக்கேரியிலிருந்து 58 கி.மீ தொலைவிலும், மங்களூரிலிருந்து 191 கி.மீ தொலைவிலும், பெங்களூரிலிருந்து 214 கி.மீ தொலைவிலும் அமைந்துள்ளது.
# தித்திமதி

## அஞ்சல் நிலையம்

தித்திமதி கிராமத்தில் ஓர் அஞ்சல் நிலையம் செயல்படுகிறது. இக்கிராமத்தின் அஞ்சல் குறியீட்டு எண் 571254 ஆகும்.
# தித்திமதி

## அருகிலுள்ள கிராமங்கள்

- மாயமுடி - 9 கி.மீ
- மேகூர் ஓசகேரி - 9 கி.மீ
- மால்தாரே - 13 கி.மீ
- கோணிகொப்பல் - 10 கி.மீ
# தித்திமதி

## போக்குவரத்து

தித்திமதியில் விமான நிலையமோ அல்லது தொடருந்து நிலையமோ இல்லை. அருகிலுள்ள பயணத் தலம் மைசூர் ஆகும். இது 78 கி.மீ தொலைவில் உள்ளது. கோனிகொப்பல், மைசூர் மற்றும் மடிக்கேரியிலிருந்து தித்திமதிக்கு பேருந்துகள் உள்ளன.
# தித்திமதி

## கல்வி நிறுவனங்கள்

- தீத்திமதி அரசு பியூ கல்லூரி.
- தீத்திமதி அரசு மேல்நிலைப்பள்ளி.
- தீத்திமதி அரசு தொடக்கப்பள்ளி.
- மாரூர் அரசு தொடக்கப்பள்ளி.
- தேவமச்சி அரசு தொடக்கப்பள்ளி.
# பாந்தீகுயி சட்டமன்றத் தொகுதி

**பாந்தீகுயி சட்டமன்றத் தொகுதி** *(Bandikui Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது தௌசா மாவட்டத்தில் அமைந்துள்ளது. பாந்தீகுயி, தௌசா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பாந்தீகுயி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | பிசம்பர் நாத் சோசி | இந்திய தேசிய காங்கிரசு</br> |  |
| 1977 | விஜய் சிங் நந்தேரா | ஜனதா கட்சி |  |
| 1980 | நாது சிங் | பாரதிய ஜனதா கட்சி</br> |  |
| 1985 | சந்திர சேகர் சர்மா | இந்திய தேசிய காங்கிரசு</br> |  |
| 1990 | இராம் கிசோர் சைனி | பாரதிய ஜனதா கட்சி</br> |  |
| 1993 | சைலேந்தர் ஜோசி | rowspan=2 | இந்திய தேசிய காங்கிரசு</br> |
| 1998 |  |  |  |
| 2003 | முராரி லால் | பகுஜன் சமாஜ் கட்சி |  |
| 2008 | இராம் கிசோர் | சுயேச்சை |  |
| 2013 | அல்கா சிங் | பாரதிய ஜனதா கட்சி</br> |  |
| 2018 | கஜராஜ் கட்டானா | இந்திய தேசிய காங்கிரசு</br> |  |
| 2023 | பாக்சந்த் தாங்க்தா | பாரதிய ஜனதா கட்சி</br> |  |
# சிம்லா கோடை விழா

**சிம்லா கோடை விழா** (*Shimla Summer Festival*) இந்தியாவின் இமாச்சலப் பிரதேசத்தின் சிம்லாவில் மே அல்லது சூன் மாதங்களில் நடைபெறும் பல நாள் பண்பாட்டு விழாவாகும். இது 1960 ஆம் ஆண்டு முதல் நடைபெற்று வருகிறது.  
இமாச்சலப் பிரதேசத்தில் சுற்றுலாவை அதிகரிக்கும் மூன்று கோடை விழாக்களில் ஒன்றாக 1960 ஆம் ஆண்டு சிம்லா கோடை விழா தொடங்கப்பட்டது. இவ்விழா அறுவடைக்காக கடவுள்களுக்கு நன்றி செலுத்தி கோடை காலத்தைத் தொடங்குகிறது. வழக்கமாக மே மாதத்தில் நடைபெறும், சில நேரங்களில் சூன் மாதத்தில் நடைபெறும்.  
சிம்லாவில் உள்ள இரிட்ச்சு மைதானத்தில் நடைபெறும் இந்த விழாவில், உள்ளூர் பொருட்கள் மற்றும் பாரம்பரிய கலைகள் மற்றும் கைவினைப்பொருட்கள் விற்பனை செய்யும் கண்காட்சி, உணவுக் கடைகள், மலர் கண்காட்சி, உள்ளூர் நாட்டுப்புற இசைக்கலைஞர்கள் மற்றும் சுற்றுலா இசைக்கலைஞர்களின் நிகழ்ச்சிகள், நாடக நிகழ்ச்சிகள், ஒரு மந்திரக் காட்சி நிகழ்ச்சி, பாரம்பரிய உடைகளை காட்சிப்படுத்தும் ஒரு நாகரிக நிகழ்ச்சி, ஒரு விளையாட்டுப் போட்டி, இசை, சுவரொட்டி தயாரித்தல் மற்றும் புகைப்படப் போட்டிகள் மற்றும் நாய் கண்காட்சி ஆகியவை நடைபெறுகின்றன. இந்நிகழ்ச்சிகள் பல பார்வையாளர்களை ஈர்க்கின்றன.  
2022 ஆம் ஆண்டு நடைபெற்ற திருவிழாவின் நிகழ்வுகள் முதல் முறையாக நாள் முழுவதும் திட்டமிடப்பட்டன. 2023 விழா சூன் மாதம் 1 முதல் நான்கு நாட்களுக்கு நடைபெற்றது, கண்காணிக்கப்பட்ட அணுகலும் நகரம் ஐந்து பாதுகாப்பு பிரிவுகளாகவும் பிரிக்கப்பட்டது.
# எலியா (பேரினம்)

**எலியா** (*Eliya*) என்பது எந்த பழங்குடியினமும் ஒதுக்கப்படாத *கேடன்டோபினே* என்ற துணைக்குடும்பத்தில் உள்ள வெட்டுக்கிளிகளின் பேரினமாகும். இப்பேரினத்தின் சிற்றினங்கள் இலங்கையில் காணப்படுகின்றன.
# எலியா (பேரினம்)

## சிற்றினங்கள்

ஆர்த்தோப்டெரா சிற்றினங்கள் கோப்பு கீழ்க்கண்ட சிற்றினங்களைப் பட்டியலிடுகின்றது.  
- *எலியா கிப்போசா* <small>என்றி, 1933</small>
- *எலியா பெட்ரிசு* <small>உவரோவ், 1927</small>
- *எலியா பிக்டிபசு* <small>உவரோவ், 1927</small>
- *எலியா வெனசுடா* <small>என்றி, 1933</small>
# நுமலிகர்

**நுமலிகர்** (*Numaligarh*), வடகிழக்கு இந்தியாவின் அசாம் மாநிலத்தில் கோலாகாட் மாவட்டத்தில் அமைந்த சிறிய நகரம் ஆகும். இது குவகாத்திக்கு வடகிழக்கே 261 கிலோமீட்டர் தொலைவிலும், ஜோர்ஹாட் நகரத்திற்கு தென்மேற்கே 54.4 கிலோமீட்டர் தொலைவிலும், மாவட்டத் தலைமையிடமான கோலாகாட்டிற்க்கு வடமேற்கே 29.1 கிலோமீட்டர் தொலைவிலும் உள்ளது. இவ்வூரில் ஆயில் இந்தியா நிறுவனத்திற்கு சொந்தமான நுமலிகர் பாறை எண்ணெய் சுத்திகரிப்பு ஆலை உள்ளது.
# நுமலிகர்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி நுமலிகர் சிற்றூரின் மக்கள் தொகை 760 மட்டுமே.
நுமலிகர் பாறைநெய் தூய்விப்பாலையின் குடியிருப்புப் பகுதியின் மக்கள் தொகை 2,318 ஆகும்.
# கோலாலம்பூர் மத்திய வட்டச் சாலை 1

**கோலாலம்பூர் மத்திய வட்டச் சாலை 1** அல்லது **கோலாலம்பூர் மத்திய சுற்றுச் சாலை 1** (ஆங்கிலம்: *Kuala Lumpur Middle Ring Road 1* (**MRR1**); மலாய்: *Jalan Lingkaran Tengah 1 Kuala Lumpur*) என்பது மலேசியா, கோலாலம்பூர் கூட்டரசுப் பிரதேசத்தின் முக்கிய நகர்ப்புற மற்றும் நகராட்சி சாலைகளில் ஒன்றாகும். மேலும், முன்பு பெக்கெலிலிங் சாலை *(Jalan Pekeliling)* என்று அழைக்கப்பட்ட துன் ரசாக் சாலை, சுல்தான் இசுகந்தர் நெடுஞ்சாலை, மகாமேரு நெடுஞ்சாலை *(Lebuhraya Mahameru),* டாமன்சாரா சாலை, ஜாலான் இசுதானா சாலை போன்ற சாலைகளையும் **கோலாலம்பூர் மத்திய வட்டச் சாலை 1** உள்ளடக்கியது.  
மலேசியாவின் தலைநகரைச் சுற்றியுள்ள ஒரு பெரிய வளையச் சாலையாகவும் அறியப்படுகிறது. கோலாலம்பூர்-பெட்டாலிங் ஜெயா போக்குவரத்து பரவல் திட்டம் *(Kuala Lumpur-Petaling Jaya Traffic Dispersal Scheme)* என்றும் தற்போது அழைக்கப்படுகிறது. பரபரப்பான இந்தச் சுற்றுச் சாலையை கோலாலம்பூர் மாநகராட்சி (**DBKL**) பராமரிக்கிறது.
# கோலாலம்பூர் மத்திய வட்டச் சாலை 1

## வரலாறு

கோலாலம்பூர் மத்திய வளைய சாலை 1-இன் தொடக்கக்காலப் பகுதி, மலேசிய நாடாளுமன்றக் கட்டிடத்திலிருந்து கோலாலம்பூர் பன்னாட்டு வணிக மையம் அமைந்துள்ள பத்து ஆறு வரை செல்கிறது. அப்போது அந்தச் சாலை நாட்டின் விடுதலைக்குப் பிறகு 1960-ஆம் ஆண்டுகளில் கட்டப்பட்டது.  
| பிரிவுகள் |  |  |
| --- | --- | --- |
| சுங்கை பூலோ நெடுஞ்சாலை | பண்டார் செரி டாமன்சாரா–கெப்போங் |  |
| கெப்போங்–செலாயாங் நெடுஞ்சாலை | கெப்போங்–தாமான் டாயா |  |
| பத்து மலை சாலை | பத்து மலை–தாமான் கிரீன்வூட் |  |
| கோலாலம்பூர்-காராக் நெடுஞ்சாலை | தாமான் கிரீன்வூட்–வடக்கு கோம்பாக் |  |
| தாமான் மெலாத்தி சாலை | தாமான் மெலாத்தி–தாமான் மெலாவத்தி |  |
| உலு கிள்ளான் சாலை | தாமான் மெலாவத்தி–அம்பாங் ஜெயா |  |
| பாண்டான் உத்தாமா சாலை | பாண்டான் ஜெயா–பாண்டான் இண்டா |  |
| செராஸ் பாரு சாலை | குவாரி சாலை–செராஸ் வட்டச்சுற்று வழி |  |
| மீடா உத்தாமா சாலை | செராஸ் வட்டச்சுற்று வழி–தாமான் மீடா |  |
| பண்டார் தாசேக் செலாத்தான் சாலை | பண்டார் மேவா–பண்டார் தாசேக் செலாத்தான் | } |
# கோலாலம்பூர் மத்திய வட்டச் சாலை 1

## காட்சியகம்

**கோலாலம்பூர் மத்திய வட்டச் சாலை 1 காட்சிப் படங்கள்**
# கோலாலம்பூர் மத்திய வட்டச் சாலை 1

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# விசாகப்பட்டினம் எண்ணெய் சுத்திகரிப்பு ஆலை

நிறுவனத்தின் இலச்சினை]]
நிறுவனத்தின் விசாகப்பட்டினம் பாறைநெய் தூய்விப்பாலை ஆலையின் காட்சி]]  
**விசாகப்பட்டினம் எண்ணெய் சுத்திகரிப்பு ஆலை** (*Visakhapatnam Refinery*), இந்துஸ்தான் பெட்ரோலியம் நிறுவத்திற்கு சொந்தமான பாறைநெய் தூய்விப்பாலைகளில் ஒன்றாகும்..இது ஆந்திரா மாநிலத்தின் விசாகப்பட்டினம் நகர்புறத்தில் அமைந்துள்ளது.  
1985ஆம் ஆண்டின் துவகக்த்தில் இவ்வாலையை நவீனப்படுத்தியப் பின் ஆண்டிற்கு 4.5 மில்லியன் டன் பெட்ரோலியப் பொருட்களை உற்பத்தி செய்தது. 1999ஆம் ஆண்டில் இதன் உற்பத்தி 7.5 மில்லியன் டன்னாக உயரந்தது. 2010ஆம் ஆண்டு முதல் இதன் ஆண்டு பெட்ரோலியப் பொருட்களில் உற்பத்தி 8.3 மில்லியன் டன்னாக உயர்ந்துள்ளது.  
விசாகப்பட்டினம் பாறைநெய் தூய்விப்பாலை திரவ பெட்ரோலிய வாயு, நெய்தை, கற்கரி, எரிநெய், நேப்தா, அசுபால்ட்டு, கந்தகம், வானூர்தி எரிபொருள், எரிநெய் (fuel oil), மசகுநெய் (Lubricant Oil) செயற்கை உரங்கள் தார், மெழுகு, மற்றும் நெகிழி தயாரிக்க தேவையான பெட்ரோலியப் பொருட்களை உற்பத்தி செய்கிறது
# விசாகப்பட்டினம் எண்ணெய் சுத்திகரிப்பு ஆலை

## விரிவாக்கம்

விசாகப்பட்டினம் பாறைநெய் தூய்விப்பாலையில் கூடுதலாக ஆண்டிற்கு 3 மில்லியன் டன் பெட்ரோலியப் பொருட்களை இன்னும் மூன்றாண்டுகளில் உற்பத்தி செய்வதற்கு இந்துஸ்தான் பெட்ரோலியம் நிறுவனம் நடவடிக்கை எடுத்து வருகிறது.
# விசாகப்பட்டினம் எண்ணெய் சுத்திகரிப்பு ஆலை

## இதனையும் காண்க

- இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
- இந்துஸ்தான் பெட்ரோலியம்
# குரு கோவிந்த சிங் எண்ணெய் சுத்திகரிப்பு ஆலை

**குரு கோவிந்த சிங் எண்ணெய் சுத்திகரிப்பு ஆலை** (*Guru Gobind Singh Refinery*), இந்துஸ்தான் பெட்ரோலியம்-மித்தல் எரிசக்தி நிறுவனம் இணைந்து நடத்தும் பாறைநெய் தூய்விப்பாலை ஆகும்.. இது இந்தியாவின் பஞ்சாப் மாநிலத்தின் பட்டிண்டா மாவட்டத்தின் தலைமையிடமான பட்டிண்டா நகரத்தில் அமைந்துள்ளது.இவ்வாலையை நிறுவுவதற்காக செலவு $4&nbsp;பில்லியன் அமெரிக்க டாலாகும்.  
இப்பாறைநெய் தூய்விப்பாலை 2008ஆம் நிறுவப்பட்டாலும், மார்ச் 2012ஆம் ஆண்டு முதல் முழு வீச்சுடன் செயல்படத் துவங்கியது. இவ்வாலை ஆண்டிற்கு
11.3 மில்லியன் டன் (நாள் ஒன்றுக்கு 230,000 பீப்பாய்கள்) பெட்ரோலியப் பொருட்களை உற்பத்தி செய்கிறது. இவ்வாலை சுத்திகரிக்க தேவையான பாறை எண்ணெய்யை குஜராத் மாநிலத்தின் முந்திரா துறைமுகத்திலிருந்து பெறுகிறது.
# குரு கோவிந்த சிங் எண்ணெய் சுத்திகரிப்பு ஆலை

## பெட்ரோலியப் பொருட்கள்

இவ்வாலை பாறை எண்ணெய்யிலிருந்து பெட்ரோல், டீசல், மண்ணெண்ணெய், திரவ பெட்ரோலிய வாயு, நெய்தை, கற்கரி, எரிநெய், நேப்தா, அசுபால்ட்டு, கந்தகம், வானூர்தி எரிபொருள், எரிநெய் (fuel oil), மசகுநெய் (Lubricant Oil) செயற்கை உரங்கள், பென்சீன்., தார், மெழுகு, மற்றும் எக்சேன், நெகிழி தயாரிக்க தேவையான பாலிஎத்திலீன் போன்ற பெட்ரோலியப் பொருட்கள் மற்றும் பெட்ரோலிய வேதிப் பொருட்களை உற்பத்தி செய்கிறது
# குரு கோவிந்த சிங் எண்ணெய் சுத்திகரிப்பு ஆலை

## இதனையும் காண்க

- இந்துஸ்தான் பெட்ரோலியம்-மித்தல் எரிசக்தி நிறுவனம்
- பாறைநெய் தூய்விப்பாலை
- இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
- இந்துஸ்தான் பெட்ரோலியம்
# சையது புத்ரா சாலை

**சையது புத்ரா சாலை** அல்லது **மலேசிய கூட்டரசு சாலை 2** (ஆங்கிலம்; *Federal Route 2* அல்லது *Lornie Drive*); மலாய்: *Jalan Syed Putra*) என்பது மலேசியா, கோலாலம்பூர் கூட்டரசுப் பிரதேசத்தின் முக்கிய நெடுஞ்சாலை ஆகும். இந்தச் சாலை **லோர்னி டிரைவ்** என்று முன்பு அழைக்கப்பட்டது.  
இந்தச் சாலைக்கு மறைந்த பெர்லிஸ் புத்ரா துவாங்கு சையத் புத்ரா அவர்களின் பெயரிடப்பட்டது,
இவர் 1960-ஆம் ஆண்டில் இருந்து 1965-ஆம் ஆண்டு வரை மலேசியாவின் 3-ஆவது பேரரசராகவும்; 1945-ஆம் ஆண்டு முதல் 2000-ஆம் ஆண்டு வரையில் பெர்லிஸ் மாநிலத்தின் அரசராகவும் பதவியை வகித்தவர் ஆவார். பெர்லிஸ் மாநிலத்தின் அரசர்களை **இராஜா** (*Raja*) என்று அழைக்கிறார்கள்.  
பெர்லிஸ் புத்ரா மலேசிய அரசராகப் பதவி வகித்த போது கோலாலம்பூர் இசுதானா நெகாரா *(Istana Negara)* எனும் அரச அரண்மனையில் வசித்து வந்தார். அந்த அரண்மனை அமைந்திருந்த சாலைக்கு அவரின் பெயரே வைக்கப்பட்டது.
# சையது புத்ரா சாலை

## வரலாறு

பிரித்தானிய நிர்வாகத்தின் போது தற்போதைய சையத் புத்ரா சாலை; லோர்னி டிரைவ் என்று அழைக்கப்பட்டது. 1920-ஆம் ஆண்டுகளில் சிலாங்கூரில் வசிக்கும் பிரித்தானிய முதல்வர்களில் *(British Resident)* ஒருவரான ஜேம்ஸ் லோர்னியின் (James Lornie) நினைவாக லோர்னி டிரைவ் என்று பெயரிடப்பட்டது.  
அப்போதைய பிரித்தானிய ரெசிடென்ட் பதவி என்பது இன்றைய மந்திரி பெசார் பதவிக்கு இணையானதாகும்.
# சையது புத்ரா சாலை

## பொது

சையது புத்ரா சாலையின் கிழக்கு முனையில் விசுமா துன் சம்பந்தன் *(Wisma Tun Sambanthan)* கட்டிடம் உள்ளது. இது அப்பகுதியில் உள்ள மற்ற கட்டமைப்புகளை விட உயரமாக உள்ளது. கட்டிடத்தைச் சுற்றி சிறிய வங்கிகள் மற்றும் அலுவலகங்கள் உள்ளன.  
சையது புத்ரா சாலை தற்போது துன் சம்பந்தன் சாலையுடன் வேறு சாலை வழியாக இணைக்கப்பட்டுள்ளது.  
கிள்ளான் ஆறு, சையது புத்ரா சாலை மருங்கில் ஓடுகிறது. நவீன வளர்ச்சிக்கு ஏற்றவாறு கிள்ளான் ஆற்றோரத்தில் அழகிய நடைபாதைகள் அமைக்கப்பட்டுள்ளன.
# சையது புத்ரா சாலை

## காட்சியகம்

**சையது புத்ரா சாலை காட்சிப் படங்கள்**
# சையது புத்ரா சாலை

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# கொச்சி எண்ணெய் சுத்திகரிப்பு ஆலை

**கொச்சி எண்ணெய் சுத்திகரிப்பு ஆலை** (*Kochi Refinery Limited*) (சுருக்கமாக:**KRL**), கேரள அரசின் பொதுத்துறை நிறுவனம் இப்பாறைநெய் தூய்விப்பாலை 27 ஏப்ரல் 1963 அன்று நிறுவியது.. இது கேரளா மாநிலத்தின் கொச்சி நகரத்திற்கு கிழக்கே 12 கிலோமீட்டர் தொலைவில் உள்ள *அம்பலமுகல்* எனுமிடத்தில் உள்ளது.. 2001ஆம் ஆண்டில் இவ்வாலையை பாரத பெட்ரோலியம் நிறுவனம் கையகப்படுத்தியது.
# கொச்சி எண்ணெய் சுத்திகரிப்பு ஆலை

## வளர்ச்சி

இவ்வாலை பாறை எண்ணெய்யை ஆண்டிற்கு 15.5 மில்லியன் டன் பெட்ரோலியப் பொருட்கள் மற்றும் பெட்ரோலிய வேதிப் பொருட்களை உற்பத்தி செய்கிறது.  
1963ஆம் ஆண்டுகளில் இப்பாறைநெய் தூய்விப்பாலை ஆண்டிற்கு 2.5 மில்லியன் டன் பெட்ரோலியப் பொருட்களை உற்பத்தி செய்தது. 1973ஆம் ஆண்டில் 3.3 மில்லியன் டன் உற்பத்தி செய்தது. ஆகஸ்டு 2010ஆம் ஆண்டு முதல் இவ்வாலை ஆண்டிற்கு 9.5 மில்லியன் டன் பெட்ரோலியப் பொருட்களை உற்பத்தி செய்கிறது.  
இவ்வாலை 1991ஆம் ஆண்டில் பெட்ரோலிய பொருட்களிலிருந்து 26.3 மெகா வாட் மின்சாரம் உற்பத்தி ஆலையும், 1998ஆம் ஆண்டில் 17.8 மெகாவாட் மின்சார உற்பத்தி ஆலையும் நிறுவியது.  
2003ஆம் ஆண்டில் இவ்வாலை ஆண்டிற்கு 44,000 டன் திரவ பெட்ரோலிய வாயுவை உற்பத்தி செய்யும் ஆலை நிறுவியது. 2008ஆம் ஆண்டு முதல் ஆண்டிற்கு 3,78,000 டன் அசுபால்ட்டு எனும் பெட்ரோலிய வேதிப் பொருளை உற்பத்தி செய்கிறது.
# கொச்சி எண்ணெய் சுத்திகரிப்பு ஆலை

## உற்பத்தி பொருட்கள்

இவ்வாலை பாறை எண்ணெய்யிலிருந்து பெட்ரோல், டீசல், மண்ணெண்ணெய், திரவ பெட்ரோலிய வாயு, நெய்தை, கற்கரி, எரிநெய், நேப்தா, அசுபால்ட்டு, கந்தகம், வானூர்தி எரிபொருள், எரிநெய் (fuel oil), மசகுநெய் (Lubricant Oil) செயற்கை உரங்கள், பென்சீன்., தார், மெழுகு, மற்றும் எக்சேன், நெகிழி தயாரிக்க தேவையான பாலிஎத்திலீன் போன்ற பெட்ரோலியப் பொருட்கள் மற்றும் பெட்ரோலிய வேதிப் பொருட்களை உற்பத்தி செய்கிறது.
# கொச்சி எண்ணெய் சுத்திகரிப்பு ஆலை

## இதனையும் காண்க

- இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
- பாரத பெட்ரோலியம்
# உலக தரவு மையம்

**உலக தரவு மையம்** (*World Data Center*) என்பது, 1957-1958 சர்வதேச புவி இயற்பியல் ஆண்டின் கண்காணிப்பு திட்டங்களிலிருந்து சேகரிக்கப்பட்ட தரவை காப்பகப்படுத்தவும் விநியோகிக்கவும், சர்வதேச அறிவியல் ஒன்றியங்களின் குழுமத்தால் (ICSU) உருவாக்கப்பட்டது ஆகும். இது உறுப்பு நாடுகளால் நிதியளிக்கப்பட்டு பராமரிக்கப்பட்டு வருகின்றது.  
முதலில் அமெரிக்கா (WDC A), சோவியத் யூனியன் (WDC B), ஐரோப்பா மற்றும் ஜப்பான் (WDC C) ஆகிய நாடுகளில் நிறுவப்பட்ட உலக தரவு மைய அமைப்பு, பிற நாடுகளுக்கும் விரிவடைந்தது. உலக தரவு மைய அமைப்பில் 15 நாடுகளில் 52 மையங்கள் வரை இருக்கின்றன. தரவுகளை உறுப்பு நாடுகள் பரிமாறிக்கொள்கின்றன, சில தரவு மையங்கள் மற்றொன்றைப் பிரதிபலிக்கின்றன. 1968 ஆம் ஆண்டு, உலக தரவு மையங்களுக்கான செயல்பாடுகளை ஒருங்கிணைக்கவும் செயல்பாட்டு அளவுகோல்களை நிறுவவும் சர்வதேச அறிவியல் ஒன்றியங்களின் குழுமத்தால் உலக தரவு மையங்கள் (புவி இயற்பியல், சூரிய மற்றும் சுற்றுச்சூழல்) குழு நிறுவப்பட்டன.  
2008 ஆம் ஆண்டின் இறுதியில், மாபுடோவில் (மொசாம்பிக்) நடந்த சர்வதேச அறிவியல் ஒன்றியங்களின் குழுமத்தின் பொதுச் சபையைத் தொடர்ந்து, உலக தரவு மையங்கள் சீர்திருத்தப்பட்டன, 2009 இல்சர்வதேச அறிவியல் ஒன்றியங்களின் குழும உலக தரவு மைய அமைப்பு (WDC) மற்றும் சர்வதேச அறிவியல் ஒன்றியங்களின் குழும வானியல் மற்றும் புவி இயற்பியல் தரவு பகுப்பாய்வு சேவைகளின் கூட்டமைப்பு ஆகியவற்றின் 50 ஆண்டு பாரம்பரியத்தை விரிவுபடுத்தி, பெரும்பாலான மரபு தரவு மையங்கள் மற்றும் சேவைகள் உலக தரவு அமைப்பின் கீழ் தொடர்கின்றன.
# பிதரூர்

**பிதரூர்** (*Bidarur*) என்பது தென்னிந்திய மாநிலமான கர்நாடகாவின் குடகு மாவட்டத்தில் உள்ள சோமவாரப்பேட்டை தாலுக்காவில் அமைந்துள்ள ஒரு கிராமமாகும். 2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, பிதரூர் கிராமத்தின் இருப்பிடக் குறியீட்டு எண் 617892 ஆகும்.
# பிதரூர்

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின் படி பிதரூரின் மொத்த மக்கள் தொகை 5051 ஆகும். இம்மக்கள் தொகையில் ஆண்களின் எண்ணிக்கை 2515 ஆகவும் பெண்களின் எண்ணிக்கை 2536 ஆகவும் இருந்தது.
# வானுயிரியற்பியல்

**வானுயிரியற்பியல்** (*Astrobiophysics*) என்பது வானியற்பியல் மற்றும் உயிரியற்பியல் ஆகியவற்றுக்கு இடையேயான ஒரு சந்திப்புத்துறையே வானுயிரியற்பியல் துறையாகும். பூமி அல்லது பொதுவாக வேறு ஏதேனும் ஒரு கோளில் உள்ள உயிர்களின் மீது வானியற்பியல் நிகழ்வுகளின் செல்வாக்குடன் இத்துறை தொடர்பு கொண்டதாகும். வேற்று கோள் உயிர்களைத் தேடுவதில் அக்கறை கொண்ட வானுயிரியியல் துறையிலிருந்து இத்துறை வேறுபடுகிறது. பூமியில் உள்ள உயிரினங்களின் மீது மீவிண்மீன் வெடிப்புச் சிதறலின் விளைவு மற்றும் கடல் மட்டத்தில் கதிர்வீச்சில் அண்டக்கதிர்களின் விளைவுகள் ஆகியவை இந்த அறிவியல் பிரிவு உள்ளடக்கிய ஆய்வுகளில் அடங்கும். உயிர் எப்படி பிரபஞ்சத்தில் உருவாகி, இயற்பியல் விதிகளின் அடிப்படையில் வாழ முடியும் என்பதைப் படிக்கும் அறிவியல் துறை வானுயிரியற்பியல் துறையாகும்.
# ரோட் டூ நந்திக்கடல்

**நந்திக்கடல் செல்லும் சாலை** ( சிங்களம்: රණමඟ ඔස්සේ නන්දිකඩාල්, ) என்பது விடுதலைப் புலிகளின் தோல்வி குறித்த ஒரு புத்தகமாகும். இதை முன்னாள் மேஜர் ஜெனரல் கமல் குணரத்னவால் எழுதியுள்ளார். குணரத்ன ஓய்வு பெற்ற ஒரு நாளுக்குப் பிறகு, 2016 செப்டம்பர் 6 அன்று இந்த புத்தகம் வெளியிடப்பட்டது. புத்தகத்தின் சிங்கள மற்றும் ஆங்கில பதிப்புகள் ஒரே நாளில் வெளியிடப்பட்டன. இது வேலுப்பிள்ளை பிரபாகரனின் கொலை உட்பட ஈழப் போரின் போது நடந்த பல நிகழ்வுகளை உள்ளடக்கியது.  
இலங்கைத் தரைப்படையின் 53வது பிரிவின் தளபதியாக மேஜர் ஜெனரல் கமல் குணரத்ன இருந்தார். அந்தப் பிரிவே விடுதலைப் புலிகளின் தலைவர் வேலுப்பிள்ளை பிரபாகரனைக் கொன்றதாக நம்பப்படுகிறது.
# ரோட் டூ நந்திக்கடல்

## வரவேற்பு

2016 ஆம் ஆண்டு கொழும்பு பன்னாட்டு புத்தகக் கண்காட்சியின் போது இந்த புத்தகத்தின் அனைத்துப் பிரதிகளும் ஒரு மணி நேரத்திற்குள் விற்றுத் தீர்ந்தன. மேலும் இது இலங்கையில் அதிகம் விற்பனையான புத்தகங்களில் ஒன்றாக நம்பப்படுகிறது.  
இருப்பினும், இந்தப் புத்தக்கத்தில் உள்ள வரலாற்றுத் தவறுகளுக்காகவும், முரண்பாடுகளுக்காவும் அப்போதைய வெளியுறவு அமைச்சர் மங்கள சமரவீரவால் விமர்சிக்கப்பட்டது.
# எக்சாபுளோரோபாசுபாசீன்

மூலக்கூறு D3h சமச்சீர்நிலையைக் கொண்டுள்ளது. ஒவ்வொரு பாசுபரசு மையமும் ஒரு நான்முகி ஆகும்.  
எக்சாகுளோரோபாசுபாசீனில் உள்ள P<sub>3</sub>N<sub>3</sub> வளையம் சமதளத் தன்மையிலிருந்து விலகிச் சென்று சற்று வளைந்திருக்கும் (நாற்காலி வடிவமைப்பைப் பார்க்கவும்). இதற்கு நேர்மாறாக, எக்சாபுளோரோபாசுபாசீனில் உள்ள P3N3 வளையம் முற்றிலும் சமதளத்தன்மையுடன் உள்ளது.
# பென்சீன்டிரையெத்திலமோனியம் ஐதராக்சைடு

**பென்சீன்டிரையெத்திலமோனியம் ஐதராக்சைடு** (*Benzyltriethylammonium hydroxide*) என்பது C<sub>13</sub>H<sub>23</sub>NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நான்கிணைய அம்மோனியம் உப்பான இச்சேர்மம் கரிம வேதியியல் காரமாகச் செயல்படுகிறது.
# பென்சீன்டிரையெத்திலமோனியம் ஐதராக்சைடு

## பயன்கள்

பென்சைல்டிரைமெத்திலமோனியம் ஐதராக்சைடுடன் சேர்ந்து, பென்சைல்டிரைமெத்திலமோனியத்தின் உப்புகள் பொதுவான கட்ட-பரிமாற்ற வினையூக்கிகளாகப் பயன்படுகின்றன.
# மராட் லாங்ரி வனவிலங்கு சரணாலயம்

**மராட் லாங்ரி வனவிலங்கு சரணாலயம்** (*Marat Longri Wildlife Sanctuary*) என்பது இந்திய மாநிலமான அசாம் மாநிலத்தில் உள்ள கர்பி ஆங்லாங்கு மாவட்டத்தில் அமைந்துள்ள ஒரு வனவிலங்கு சரணாலயமாகும்.
# மராட் லாங்ரி வனவிலங்கு சரணாலயம்

## வரலாறு

மராட் லாங்ரி வனவிலங்கு சரணாலயம் 2003 ஆம் ஆண்டு உருவாக்கப்பட்டது. 451 சதுர கிலோமீட்டர் (174 சதுர மைல்) பரப்பளவில் பரவியுள்ளது. ஆசிய யானை, வெள்ளைப் புருவக் குரங்கு, ராயல் பெங்கால் புலி மற்றும் இமயமலை கருப்பு கரடி போன்ற விலங்குகளைக் கொண்டுள்ளது. இச்சரணாலயம் தன்சிரி-லங்டிங் யானை காப்பகத்தின் ஒரு பகுதியாகவும் உள்ளது.  
2024 ஆம் ஆண்டு இசுரோ நடத்திய ஓர் ஆய்வில், சரணாலயம் அதன் பசுமைப் போர்வை இழப்பை எதிர்கொள்கிறது என்று கண்டறியப்பட்டது. Land grabbing by encroachments is also another issue faced by the sanctuary. ஆக்கிரமிப்புகளால் நிலம் கையகப்படுத்துவதும் சரணாலயம் எதிர்கொள்ளும் மற்றொரு பிரச்சினையாகும். சரணாலயத்தில் சுமார் 91 வகையான உண்ணக்கூடிய காட்டுத் தாவரங்கள் இருப்பதாக ஒரு ஆய்வில் கண்டறியப்பட்டுள்ளது. இதில் 2 பெரணி இனங்கள் அடங்கும். இவை சரணாலய எல்லைகளுக்குள் வாழும் பழங்குடி மக்களால் நுகரப்படுகின்றன.
# தாசன்

**தாசன்** (*Dasa*) (சமசுகிருதம்:|दास|Dāsa) என்ற சொல் இந்துக்களின் வேதங்கள் மற்றும் அர்த்தசாஸ்திரம் போன்ற பண்டைய நூல்களில் குறிப்பிடப்பட்டுள்ளது. தாசன் என்ற சொல்லிற்கு அடிமை, எதிரி அல்லது வேலைக்காரன் பொருள் கொள்ளப்படுகிறது.  
பிற்காலத்தில் தாசன் எனும் சொல்லிற்கு கடவுளின் அடிமை, கடவுள் நம்பிக்கைக் கொண்ட பக்தன், கடவுளிடம் சரணாகதி அடைந்தவர் எனும் பொருள் கொள்ளப்படுகிறது. இத்தகையவர்கள் தங்கள் பெயருக்குப் பின்னால் *தாசன்* எனும் பெயரைச் பின்னொட்டாகச் சேர்த்துக் கொள்வார்கள்.எடுத்துக்காட்டு: பக்த ராம்தாஸ், கண்ணதாசன்  
சில பண்டைய நூல்களில் சந்தர்ப்பத்திற்கு ஏற்ப தாசன் என்ற சொல் ஆரியர்களுக்கு எதிரான தஸ்யு மக்களாகவும், அசுரர்களாகவும், அடிமைகளாகவும், பணியாளர்களாகவும், காட்டுமிராண்டிகளாகவும் குறிக்கப் பயன்படுத்துகிறது.
# தாசன்

## சொற்பிறப்பியல்

*தாசன்* எனும் சொல் முதன்முதலில் கிமு இரண்டாம் மில்லினியத்திலிருந்து வேத நூல்களில் காணப்படுகிறது.  
மானியர் வில்லியம்ஸ் 1899ஆம் ஆண்டில், *தாசன்* என்ற சொல்லின் பொருள் சூழல் ரீதியாக மாறுபடும் என்றும், வேத இலக்கியத்தின் ஆரம்பகால அடுக்கில் "மர்ம சக்திகள்", "காட்டுமிராண்டிகள்", அல்லது "பேய்கள்" என்று பொருள்படும் என்றும் கூறினார் - பிற சூழல்களில், தன்னை "வழிபாட்டாளர்" அல்லது "ஒரு தெய்வத்தை மதிக்கும் நோக்கில் பக்தர்" அல்லது "கடவுளின் வேலைக்காரன்" என்று குறிப்பிடுவதற்கான ஒரு சுய-வெளிப்படையான வழி எனக்குறிப்பிட்டுள்ளார்.
பிற்கால இந்திய இலக்கியங்களில், மோனியர்-வில்லியம்ஸின் கூற்றுப்படி, *தாச* என்ற வார்த்தையின் பயன்பாடு "அறிந்த மனிதன் அல்லது உலகளாவிய ஆவியை அறிந்தவன்" என்பதைக் குறிக்கப் பயன்படுத்தப்படுகிறது.  
பிந்தைய அர்த்தத்தில், *தாச* என்பது ஆண்பால், அதே நேரத்தில் பெண்பாலுக்கு சமமான *தாசி*.  
1960 இல் கங்கேல்மற்றும் பிறார் சூழலைப் பொறுத்து, *தாசன்* என்பதை "எதிரி", "வேலைக்காரன்" அல்லது "மத பக்தர்" என்று மொழிபெயர்க்கலாம் என்று கூறுகின்றனர்.வேதங்கள் பயன்படுத்தப்படும் "தாசன்" அல்லது "தஸ்யு" என்ற சமஸ்கிருத சொற்களுக்கு சமீபத்திய அறிவார்ந்த விளக்கங்கள், இச்சொல்லுக்கு "ஒழுங்கு, குழப்பம் மற்றும் மனித இயல்பின் இருண்ட பக்கத்தை" குறிக்கிறது என்றும், "தாசன்" என்ற சொல்லைப் பயன்படுத்தும் வசனங்கள் பெரும்பாலும் "ஒழுங்கு, தூய்மை, நன்மை மற்றும் ஒளி" என்ற கருத்துக்களுடன் அதை வேறுபடுத்துகின்றன என்றும் கூறுகின்றன. சில சூழல்களில், "தாசன்" என்ற சொல்லை எதிரிகளைக் குறிக்கலாம். மற்ற சூழல்களில் அது வேத நம்பிக்கைகள் ஏற்றுக்கொள்ளாதவர்களைக் குறிக்கலாம். இன்னும் சில சூழல்களில் அது நன்மைக்கும் தீமைக்கும் இடையிலான போரில் புராண எதிரிகளைக் குறிக்கலாம்.  
பாலி மொழி நூல்களில், *தாசன்* என்ற சொல் அடிமையைக் குறிக்கக் குறிப்பிடப்பட்டுள்ளது.  
பாலி மொழி பௌத்த நூல்களில் பெயருக்கு பின்னொட்டாக தாசன் எனப் பயன்படுத்தப்படுகிறது, அங்கு *அமய-தாசா* 1925 இல் டேவிட்ஸ் மற்றும் ஸ்டெட் என்பவரால் "பிறப்பால் அடிமை" என மொழிபெயர்க்கப்பட்டது. *கிலா-தாசா* என்பது "வாங்கிய அடிமை" என மொழிபெயர்க்கப்பட்டுள்ளது.
# தாசன்

## தாசரின் அடையாளம்

### மக்களாக

ரிக்வேத உரையில் விவரிக்கப்பட்டுள்ள ஆரிய-தாசர் மோதலின் அடிப்படையில், அறிஞர்கள் தாசர்களை தென்னிந்தியா மற்றும் காகசஸ் உள்ள ஒரு இனக்குழுவாக அடையாளம் காண முயன்றுள்ளனர்.  
மேக்ஸ் முல்லர் கூற்றின்படி, தாசரகள், இந்தியாவில் இந்தோ-ஆரிய குடியேற்றங்களுக்கு முன்னர் தெற்காசியாவில் வாழ்ந்த பழங்குடி மக்களைக் குறிக்கிறது என முன்மொழிந்தார்.  
மைக்கேல் விட்செல் தனது மதிப்பாய்வில் 1995ஆம் ஆண்டு இந்தோ-ஈரானிய நூல்கள், வேத இலக்கியத்தில் தாசர் அல்லது தஸ்யுக்கள் என்பவர்கள் வேதகால ஆரியர்களின் எதிரிகளான வட ஈரானிய பழங்குடியினரைக் குறிக்கிறது என்றும், போரில் பிடிப்பட்ட தஸ்யு அல்லது தாசர்கள் அடிமைகளாக மாறியிருக்கலாம் என்று அவர் குறிப்பிடுகிறார்.  
அஸ்கோ பார்ப்போலா எனும் அறிஞர் தாசன் அல்லது தஸ்யு என்பது மத்திய ஆசிய மக்களை மட்டுமே குறிக்கிறது என்று கூறுகிறார்.. மேலும் தாசர்கள் அல்லது தஸ்யுக்களை "எதிரி மக்களாக" கருதி, அவர்களை போரில் தோற்கடிக்க இந்திரனிடம் பிரார்த்தனை செய்கிறார்கள்.  
அஸ்கோ பார்ப்போலா தனது கோட்பாட்டை ஆதரிக்க தொல்பொருள் மற்றும் மொழியியல் வாதங்களைப் பயன்படுத்துகிறார். பாக்திரியா-மார்கியானா தொல்லியல் வளாகத்தில் கண்டறியப்பட்ட வட்ட வடிவக் கோட்டைகள், ரிக்வேதத்தின் ஆரம்ப பகுதிகளில் இந்திரனின் எதிரிக் கோட்டைகள் என்று விவரிக்கப்பட்ட வடிவமாக இருந்தது.. மேலும், முதல் எழுத்தில் 'ṛ' என்ற குரல் கொண்ட ரிக்வேத சொற்கள் - உதாரணமாக, *ṛbīsa*- "அடுப்பு" அல்லது *śṛgāla*- "நரி" - அறியப்படாத பாக்திரியா-மார்கியானா மொழியிலிருந்து கடன் வாங்கிய சொற்கள் என்றும் அவர் கண்டறிந்தார்.
# தாசன்

## ரிக் வேதம்

*தாசன்* மற்றும் தொடர்புடைய சொற்களான *தஸ்யு* ஆகியவைகள் ரிக் வேதத்தில் காணப்படுகிறது. அவை சூழலைப் பொறுத்து பலவிதமாக மொழிபெயர்க்கப்பட்டுள்ளது. சில சூழல்களில் இச்சொல் "ஒழுங்கு, குழப்பம் மற்றும் மனித இயல்பின் இருண்ட பக்கத்தை" குறிக்கிறது.
மேலும் *தாசன்* என்ற சொல்லைப் பயன்படுத்தும் வசனங்கள் பெரும்பாலும் "ஒழுங்கு, தூய்மை, நன்மை மற்றும் ஒளி" என்ற கருத்துக்களுடன் அதை வேறுபடுத்தும் மற்ற சூழல்களில், *தாசன்* என்ற சொல் எதிரிகளைக் குறிக்கிறது மற்றும் பிற சூழல்களில், வேத நம்பிக்கைகளை ஏற்றுக்கொள்ளாதவர்களைக் குறிக்கிறது  
ஆர்தர் அந்தோனி மக்டோனெல் மற்றும் ஆர்தர் பெரிடேல் கீத்து ஆகிய வரலாற்று அறிஞர்கள் 1912ல், "தசியுக்களுக்கும் ஆரியர்களுக்கும் இடையிலான சமயம் தொடர்பாக மிகப்பெரிய வேறுபாடு இருந்தது. இதுவே ஆரியர்களுக்கும், தாசர் மற்றும் தசியுவுக்கும் இடையிலான மத வேறுபாட்டை தொடர்ந்து குறிப்பிடப்படுகிறது என குறிப்பிட்டனர்.
# தாசன்

## ரிக் வேதம்

#### காட்டுமிராண்டிகள் என்ற பொருளைக் கொண்ட தாசர்

ரிக் வேதம் 10.22.8 மந்திரங்கள் தசியுக்களை "காட்டுமிராண்டிகள்" என்று விவரிக்கிறது, அவர்களுக்கு சட்டங்கள் இல்லை, வெவ்வேறு அனுசரிப்புகள் இல்லை, அகர்மன் (சடங்குகளைச் செய்யாதவர்கள்) மற்றும் நபரை அறியாமல் ஒரு நபருக்கு எதிராகச் செயல்படுகிறார்கள்.  
1921ஆம் ஆண்டில் ஆர்தர் அந்தோனி மக்டோனெல் மற்றும் ஆர்தர் பெரிடேல் கீத்து ஆகியவர்களின் கூற்றுப்படி, தாசர் மற்றும் தஸ்யுக்களுக்கும், ஆரியர்களுக்கும் உள்ள மிகப்பெரிய வேறுபாடு அவர்களது சமயங்கள் ஆகும்.
# நந்தியால வரத ராஜுலு ரெட்டி

**நந்தியால வரத ராஜுலு ரெட்டி** (*Nandyala Varada Rajulu Reddy*)(பிறப்பு: நவம்பர் 12, 1942) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். தெலுங்கு தேசக் கட்சியைச் சேர்ந்த இவர் கடப்பா மாவட்டத்தில் உள்ள புரோட்டத்தூரின் சட்டமன்ற உறுப்பினர் ஆவார். 1985 முதல் 2004 தேர்தல் வரை தொடர்ச்சியாக ஐந்து முறை புரோட்டத்தூர் சட்டமன்றத் தொகுதியின் சட்டமன்ற உறுப்பினராக வெற்றி பெற்றார். 2009 சட்டமன்றத் தேர்தலில், மல்லேலா லிங்க ரெட்டியால் தோற்கடிக்கப்பட்டார். ஆனால் மீண்டும் 2024 ஆந்திரப் பிரதேச சட்டமன்றத் தேர்தலில் தெலுங்கு தேசக் கட்சிசார்பில் போட்டியிட்டு வெற்றி பெற்ற மூத்த உறுப்பினர் ஆவார்.
# நந்தியால வரத ராஜுலு ரெட்டி

## ஆரம்பகால வாழ்க்கையும் கல்வியும்

ரெட்டி, நந்தியாலாவில் நந்தியாலா பெட்டா வரத ரெட்டி மற்றும் நந்தியாலா சுமித்ரம்மா ஆகியோருக்குப் மகனாகப் பிறந்தார். இவர் ஏ. பி. எம். எச். பள்ளியில் 10ஆம் வகுப்பு வரை படித்துள்ளார். இவர் வருவாய்த் துறையில் 18 ஆண்டுகள் பணியாற்றிய அனுபவம் உடையவர்.
# நந்தியால வரத ராஜுலு ரெட்டி

## வாழ்க்கை

ரெட்டி 1981ஆம் ஆண்டு சமிதி தலைவராக செட்டிப்பள்ளி ரகுராமி ரெட்டியிடம் தோல்வியடைந்தபோது தனது அரசியல் பயணத்தைத் தொடங்கினார். பின்னர், 1983 தேர்தலில் சுயேச்சையாகப் போட்டியிட்டார், ஆனால் தெலுங்கு தேசம் கட்சி வேட்பாளர் எம். வி இரமணா ரெட்டியிடம் தோல்வியடைந்தார்.  
இதன் பின்னர் இவர் முதலில் 1985 ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சி வேட்பாளராக போட்டியிட்டு சட்டமன்ற உறுப்பினர் ஆனார். இந்த முறை ராயலசீமா விம்சனா சமிதியில் போட்டியிட்ட ரமண ரெட்டியை தோற்கடித்தார். பின்னர், இவர் இந்திய தேசிய காங்கிரசுக்கு மாறி, தொடர்ந்து நான்கு முறை புரோட்டத்தூர் தொகுதியில் வெற்றி பெற்றார். இவர் 1989, 1994, 1999 மற்றும் 2004ஆம் ஆண்டுகளில் நடைபெற்றத் தேர்தல்களில் வெற்றி பெற்றார். 2009ஆம் ஆண்டில், இந்திய தேசிய காங்கிரசு வேட்பாளராக pஓட்டியிட்ட இவர், மல்லேலா லிங்க ரெட்டியிடம் தோல்வியடைந்தார். இதன் பின்னர் மாநிலப் பிரிவினையை எதிர்த்ததால் மீண்டும் தெலுங்கு தேசத்திற்கு மாறினார்.  
இருப்பினும், இவர் 2014 தேர்தலில் தெலுங்கு தேசம் கட்சி வேட்பாளராகப் போட்டியிட்டு தோல்வியடைந்தார். 2024ஆம் ஆண்டு ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சியை பிரதிநிதித்துவப்படுத்தி புரோட்டாட்டூரில் வெற்றி பெற்று மீண்டும் சட்டமன்ற உறுப்பினர் ஆனார். இவர் இத்தேர்தலில் 1,06,712 வாக்குகள் பெற்று, தனது நெருங்கிய போட்டியாளரான காங்கிரசு கட்சியின் ராச்சமல்லு சிவ பிரசாத் ரெட்டியை 22,744 வாக்குகள் வித்தியாசத்தில் தோற்கடித்தார்.
# நாகோன் காகித ஆலை

**நாகோன் காகித ஆலை** (*Nagaon Paper Mill*) என்பது இந்துசுத்தான் காகிதக் கழக நிறுவனத்தின் ஒரு பகுதியாக இருந்த ஒரு காகிதத் தயாரிப்புத் தொழிற்சாலையாகும். இத்தொழிற்சாலை 1985 ஆம் ஆண்டில் நிறுவப்பட்டது. இந்தியாவின் அசாம் மாநிலத்திலுள்ள மரிகாவன் மாவட்டத்தின் இயாகிரோட்டு, ககசுநகரில் தேசிய நெடுஞ்சாலை எண் 37 சாலையில் அமைந்துள்ளது. குவகாத்தியிலிருந்து கிழக்கே சுமார் 55 கி.மீ தொலைவில் நாகோன் காகித ஆலை அமைந்துள்ளது
# நாகோன் காகித ஆலை

## வரலாறு

நாகோன் காகித ஆலை 1985 ஆம் ஆண்டு அக்டோபரில் வணிக ரீதியான உற்பத்தியைத் தொடங்கியது.  
100% மூங்கிலை மூலப்பொருளாகக் கொண்டு காகித ஆலையில் காகிதக் கூழ் தயாரித்த உலகின் முதல் காகித ஆலை இதுவாகும்.
# நாகோன் காகித ஆலை

## கையகப்படுத்தலும் மறுவடிவமைப்பும்

2017 ஆம் ஆண்டு முதல் ஊழியர்களுக்கு சம்பளம் கொடுக்க முடியாததால் செயல்பாடுகளை நிறுத்திய இரண்டு பெரிய இந்துசுத்தான் காகித கழக அலகுகளில் இதுவும் ஒன்றாகும். அசாம் அரசு, அந்த அலகின் சொத்துக்களையும், பராக் பள்ளத்தாக்கின் பஞ்ச்கிராமில் உள்ள கச்சார் காகித ஆலையின் சொத்துக்களையும் ₹375 கோடிக்கு வாங்கியது.  
அசாம் அரசு, இந்துசுத்தான் காகிதக் கழகத்தினுடைய காகித ஆலையின் 550 ஏக்கருக்கும் அதிகமான நிலத்தை கையகப்படுத்தியது. மேலும் அதை குவகாத்திக்கு அருகிலுள்ள வணிக நோக்குடைய செயற்கைக்கோள் நகரமாக மாற்ற திட்டமிட்டுள்ளது. குவகாத்தியின் மீதான அழுத்தத்தைக் குறைக்க இந்த செயற்கைக்கோள் நகரங்கள் உதவும். ஏனெனில் இங்கு மக்கள் தொகை 12 லட்சத்தைத் தாண்டியுள்ளது.